মুন্সীগঞ্জের মিরকাদিম পৌর শাখার কৃষকদলের দ্বি-বার্ষিক সম্মেলন অনুষ্ঠিত হয়েছে। শনিবার স্থানীয় একটি কমিউনিটি সেন্টারে এ সম্মেলন অনুষ্ঠিত হয়। জেলা কৃষকদলের আহ্বায়ক নজরুল ইসলাম বাচ্চুর সভাপতিত্বে সম্মেলনে প্রধান অতিথি হিসেবে উপস্থিত ছিলেন জেলা বিএনপির সভাপতি ও সাবেক উপ-মন্ত্রী আব্দুল হাই। এছাড়া কেন্দ্রীয় কৃষকদল নেতা নাজিম উদ্দিন প্রধান ও কৃষকদলের কেন্দ্রীয় কমিটির সদস্য ওবায়দুল্লাহ পিন্টুসহ দলীয় অন্যান্য নেতাকর্মীরা এ সময় উপস্থিত ছিলেন।